02003332003030008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 333 


20 Μαρτίου 2003 


ΑΠΟΦΑΣΕΙ Σ 

Αριθ. 207585 

Καθορισμός των όρων, προϋποθέσεων, δικαιολογητικών 
και του τρόπου πληρωμής της επιχορήγησης της δρά¬ 
σης II Α «Καταπολέμηση της βαρροϊκής ακαρίασης» 
της αριθ. 498/296512/3.10.2002 Κ.Υ.Α., στα πλαίσια 
υλοποίησηςτου Προγράμματος Βελτίωσηςτης Παρα¬ 
γωγής και Εμπορίας Μελιού έτους 2003. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

Ι.Τις διατάξεις: 

α) της αριθ. 498/296512/3.10.2002 κοινής απόφασης 
Υπουργών Εθνικής Οικονομίας, Γεωργίας και Υφυπουρ¬ 
γού Οικονομικών «Υλοποίηση προγράμματος βελτίωσης 
τηςπαραγωγήςκαιτηςεμπορίαςτου μελιού έτους 2002». 

β)του Ν. 1558/1985 «Κυβέρνηση και κυβερνητικά όργα¬ 
να» (Α 137) και ειδικότερα του άρθρου 29 Α, όπως αυτό 
προστέθηκε με το άρθρο 27 του Ν. 2081/1992 «Ρύθμιση 
του θεσμού των επιμελητηρίων», τροποποίηση διατάξεων 
του Ν. 1712/1987 «για τον εκσυγχρονισμό των επαγγελ¬ 
ματικών οργανώσεωντων εμπόρων, βιοτεχνών και λοιπών 
επαγγελματιών και άλλες διατάξεις» (Α 154) και τροπο¬ 
ποιήθηκε με το άρθρο 1 του Ν. 2469/1997 «Περιορισμός 
και βελτίωση της αποτελεσματικότητας των κρατικών δα¬ 
πανών και άλλες» (Α 38). 

γ) του Ν. 2362/1995 «Περί Δημοσίου Λογιστικού» (Α 
247). 

δ) Του Ν. 2637/1998 περί «Σύστασης Οργαν. Πιστοποί¬ 
ησης Λογαριασμών, Οργαν. Πληρωμών και Ελέγχου Κοι- 
νοτ. Ενισχύσεων Προσανατολισμού και Εγγυήσεων και 
άλλες διατάξεις» (Α 2637/98). 

ε) Του Ν. 2732/1999 περί «Διεπαγγελματικές Οργανώ¬ 
σεις και ρύθμιση θεμάτων αρμοδιότητας του Υπ. Γεωρ¬ 
γίας» (Α 154/99)» 

στ) Της 50637/2000 Απόφασης του Υπ. Γεωργίας περί 

«Έγκρισης Κανονισμού.και Εγγυήσεων (ΟΠΕΚΕΠΕ) 

ΝΠΙΔ (Β 1104/2000). 

ζ) Το άρθρο 24 του Ν. 2945 (ΦΕΚ.223/01) «Εθνικό σύ¬ 
στημα προστασίας της αγροτικής δραστηριότητας και 
άλλες ρυθμίσεις θεμάτων αρμοδιότητας του Υπουργείου 
Γ εωργίας». 

η) του Καν.(ΕΚ) 1221/1997 του Συμβουλίου «περί των 


γενικών κανόνων εφαρμογής για ενέργειες βελτίωσης 
της παραγωγής και της εμπορίας του μελιού» (Ε 173). 

θ) του Καν. (ΕΚ) 2300/1997 της Επιτροπής «περί λεπτο¬ 
μερειών εφαρμογής του Καν. (ΕΚ) 1221/1997» (Ε 319) 
όπως τροποποιήθηκε με τον Καν. (ΕΚ) 758/98 για τροπο¬ 
ποίηση του Καν. (ΕΚ) 2300/1997 (1105), 1472/98 (1_94) και 
2633/98 (Ε 333) της ΕΈ. 

ι) του Καν. (ΕΟΚ) 1258/1999 «περί χρηματοδοτήσεως 
της Κοινής Γεωργικής Πολιτικής» (Ε 94). 

ια) του Καν. (ΕΚ) 1663/1995 της Επιτροπής για τη θέ¬ 
σπιση των λεπτομερειών εφαρμογής του Καν. (ΕΚ) 
729/1970 του Συμβουλίου όσον αφορά τη διαδικασία για 
την εκκαθάριση των λογαριασμών του ΕΓΤΠΕ, Τμήμα Εγ¬ 
γυήσεων (Ε 158). 

2. Το Εθνικό Πρόγραμμα βελτίωσης της παραγωγής και 
εμπορίας του μελιού έτους 2003, που υποβλήθηκε από τη 
χώρα μας στην ΕΕ για έγκριση και την αριθ. Ε (2002) 2675 
τελικό/17.7.2002 απόφαση της Ευρωπαϊκής Επιτροπής, 
με την οποία εγκρίθηκε το παραπάνω πρόγραμμα. 

3. Το γεγονός ότι από τις διατάξεις της παρούσας προ- 
καλείται δαπάνη σε βάρος του τακτικού προϋπολογισμού 
μέχρι 469.553 €, που έχει εγκριθεί για την Ενέργεια I της 
498/296512/3.10.2002 ΚΥΑ (Β' 1328/11.10.2002) και είναι 
εγγεγραμμένη στον ΚΑΕ 5423 «Δαπάνες ΕΓΤΠΕ-Εγγυή- 
σεις» του Υπουργείου Γεωργίας, με ισόποση μεταφορά 
στον ΚΑΕ 2122 (κάλυψη ελλείμματος ΕΛΕΓΕΠ) αποφασί¬ 
ζουμε: 

Καθορίζουμε τους όρους, τις προϋποθέσεις, τους ελέγ¬ 
χους, τα δικαιολογητικά και τη διαδικασία επιχορήγησης 
της δράσης: 

II Α. Καταπολέμηση της Βαρρόα 

στα πλαίσια υλοποίησης της 498/296512/3.10.2002 ΚΥΑ 
(ΒΊ 328/11.10.2002) ΚΥΑ ως ακολούθως: 

1. Περιγραφή της Δράσης 

α. Ιστορικό - Σκοπός 

Η παρούσα δράση αποτελεί συνέχεια της εφαρμογής 
του Προγράμματος Επιζωοτιολογικής Διερεύνησης της 
Βαρροϊκής Ακαρίασης που εφαρμόστηκε αρχικά κατά το 
1999-2000 και συνεχίστηκε και κατά το 2001 και 2002 ως 
Πρόγραμμα Επιζωοτιολογικής Διερεύνησης και Καταπο¬ 
λέμησης της Βαρροϊκής Ακαρίασης. 

Σκοπός της δράσης είναι η συνέχιση της εφαρμογής μέ¬ 
τρων καταπολέμησης της ασθένειας με συστηματικό και 
οργανωμένο τρόπο. Η εφαρμογή της θα γίνει από τα Κέ- 

ντρα Μελισσοκομίας και τις Δ/νσεις Κτηνιατρικής της χώ¬ 
ρας. 

Για τις τεχνικές λεπτομέρειες εφαρμογής η Δ/νση Υγεί- 
αςτων Ζώωντου Υπ. Γεωργίας ενημερώνει με εγκυκλίους 
της τους φορείς της δράσης. 

β. Φορείς υλοποίησης - Αρμοδιότητες 

1) Γενική Δ/νση Κτηνιατρικής, Δ/νση Υγείας των Ζώων, 
Τμήμα Παθολογίας Πτηνών, Ιχθύων, Μελισσών. 

Είναι αρμόδια για τη σύνταξη, παρακολούθηση, συντο¬ 
νισμό και τον έλεγχο της εφαρμογής της δράσης καθώς 
και την υποστήριξή της όπου κρίνεται αναγκαίο σε συνερ¬ 
γασία με την Δ/νση Ζωικής Παραγωγής & Α.Π.Α., Τμήμα 
Μελισσοκομίας και με κάθε φορέα όπου απαιτείται. 

2) Δ/νσεις Κτηνιατρικής των Ν.Α. (54) 

Είναι αρμόδιες για τη συνταγογράφηση μελισσοκομι- 
κών φαρμάκων, τον έλεγχο της αγοράς τους, την αναγρα¬ 
φή του αριθμού παρτίδας των φαρμάκων στα μπλοκ συ- 
νταγογράφησης, την επιστροφή των μπλοκ συνταγογρά- 
φησης στα Κέντρα Μελισσοκομίας μετά το πέρας της 
περιόδου συνταγογράφησης, τη θεώρηση των καταστά¬ 
σεων δικαιούχων μελισσοκόμων καιτηντήρηση φακέλλων 
με παραστατικά δικαιούχων στο αρχείο τους. 

3) Κέντρα Μελισσοκομίας (13) 

Είναι αρμόδια για τη συγκέντρωση των αιτήσεων των με- 
λισσοκόμων, την εκτύπωση τριπλότυπων μπλοκ συνταγο- 
γράφησης, την αποστολή τους στις Δ/νσεις Κτηνιατρικής 
των Ν/Α, τη συνταγογράφηση εγκεκριμένων μελισσοκομι- 
κών φαρμάκων, την αναγραφή του αριθμού παρτίδας των 
φαρμάκων στα μπλοκ συνταγογράφησης, τη σύνταξη των 
συγκεντρωτικών καταστάσεων για τον υπολογισμό του 
ποσοστού επιχορήγησης και την αποστολή των καταστά¬ 
σεων στον ΟΠΕΚΕΠΕ. 

4) Δ/νση Πληροφορικής του Υπουργείου Γεωργίας 

Είναι αρμόδια για την ανάπτυξη της μηχανογραφικής 
εφαρμογής για τη δράση, ελέγχων, επεξεργασίας και σύ¬ 
νταξη των καταστάσεων πληρωμής 

5) ΟΠΕΚΕΠΕ 

Είναι αρμόδιος γιατον έλεγχο των φακέλλωνπληρωμής, 
την αναγνώριση και εκκαθάριση της δαπάνης και την έκ¬ 
δοση των εντολών πληρωμής. 

2. Δικαιούχοι 

Μελισσοκόμοι, ανεξαρτήτως αριθμού κυψελών και ιδιό¬ 
τητας, κάτοχοι θεωρημένου μελισσοκομικού βιβλιαρίου οι 
οποίοι θα προμηθευτούν εγκεκριμένα μελισσοκομικά 
φάρμακα για καταπολέμηση της βαρροϊκής ακαρίασης, 
κατόπιν συνταγογράφησής τους από τις Δ/νσεις Κτηνια¬ 
τρικής ή τα Μελισσοκομικά Κέντρα. 

3. Επιλέξιμες δαπάνες 

Δαπάνες αγοράς από τους μελισσοκόμους εγκεκριμέ¬ 
νων μελισσοκομικών φαρμάκων κατά της βαρροϊκής ακα¬ 
ρίασης και των κατάλληλων συσκευών χορήγησής τους. 

Ο ΦΠΑ δεν αποτελεί επιλέξιμη δαπάνη, εκτός από τις πε¬ 
ριπτώσεις που δεν ανακτάται. 

4. Ύψος επιχορήγησης 

Το ύψος της διατιθέμενης πίστωσης ανέρχεται στο πο¬ 
σό των 939.105 €. 


Το ποσοστό επιχορήγησης καθορίζεται μέχρι 100% για 
την επιλέξιμη δαπάνη της παρ. 3 της παρούσας απόφα- 
σης. 

5. Διαδικασία επιχορήγησης 

Τα Κέντρα Μελισσοκομίας, οι Κτην/κές Υπηρεσίες των 
Ν/Α και οι μελισσοκομικοί φορείς που είναι αποδέκτες της 
παρούσας, ενημερώνουν τους μελισσοκόμους της περιο¬ 
χής τους για την υλοποίηση της δράσης για την καταπο¬ 
λέμηση της βαρροϊκής ακαρίασης. 

Οι ενδιαφερόμενοι μελισσοκόμοι προκειμένου να εντα¬ 
χθούν στην παραπάνω δράση υποβάλλουν μέχρι 16.5. 
2003 στα Κέντρα Μελισσοκομίας των περιοχών τους, είτε 
απευθείας είτε μέσω των μελισσοκομικών συνεταιριστι¬ 
κών φορέων των περιοχών τους: 

-αίτηση συμμετοχής σύμφωνα μετο Υπόδειγμα 1 τηςπα- 
ρούσας, 

-φωτοαντίγραφο θεωρημένου Μελισσοκομικού Βιβλια¬ 
ρίου, 

-φωτοαντίγραφο της πρώτης σελίδας του τραπεζικού 
λογαριασμού της ΑΤΕ, 

-βεβαίωση από την οικεία ΔΟΥ ως προς το καθεστώς 
ΦΠΑ, 

-υπεύθυνη δήλωση του Ν. 1599/86 στην οποία θα δηλώ¬ 
νουν ότι: 

-η συγκεκριμένη δράση δεν ενισχύεται από άλλη πηγή 

-ο μελισσοκόμος θα προμηθευτεί επιδοτούμενη συντα¬ 
γή αποκλειστικά από το συγκεκριμένο Κέντρο Μελισσοκο¬ 
μίας ή από συγκεκριμένη Δ/νση Κτηνιατρικής που βρίσκε¬ 
ται στην περιοχή ευθύνης του Κέντρου Μελισσοκομίας. 

Τα Κέντρα Μελισσοκομίας με βάση τις υποβληθείσες αι¬ 
τήσεις εισάγουν τα δεδομένα στη μηχανογραφική εφαρ¬ 
μογή και αποστέλλουν αρχεία στη Δ/νση Πληροφορικής 
για τους απαραίτητους διασταυρωτικούς ελέγχους. Μετά 
τους εν λόγω ελέγχους η Δ/νση Πληροφορικής ενημερώ¬ 
νει για τυχόν λάθη τα Κέντρα Μελισσοκομίας έτσι ώστε να 
προβούν στις απαραίτητες διορθώσεις. Ακολούθως τα Κέ¬ 
ντρα Μελισσοκομίας εκτυπώνουν εις διπλούν καταστά¬ 
σεις δικαιούχων μελισσοκόμων για κάθε νομό της περιο¬ 
χής τους καθώς και μπλοκ συνταγογράφησης ανά Δ/νση 
Κτηνιατρικής (Υπόδειγμα 2 της παρούσας) σε ποσότητα 
ανάλογη με τον αριθμό των δικαιούχων μελισσοκόμων. 
Στη συνέχεια τα Κέντρα Μελισσοκομίας αποστέλλουν στις 
κατά τόπους Δ/νσεις Κτηνιατρικής των Ν/Α τις οποίες κα¬ 
λύπτει γεωγραφικά το κάθε Κέντρο Μελισσοκομίας, τα 
τριπλότυπα μπλοκ συνταγογράφησης μαζί με ένα αντί¬ 
γραφο από τις καταστάσεις δικαιούχων. Αποστολή θεω¬ 
ρημένων καταστάσεων δικαιούχων μπορεί να γίνεται πε¬ 
ρισσότερες της μίας φορές, ανάλογα με τους αιτούντες 
μελισσοκόμους και μέχρι την 16.5.2003. 

Μετά τη θεώρηση των καταστάσεων και την παραλαβή 
των τριπλοτύπων μπλοκ συνταγογράφησης, οι Δ/νσεις 
Κτηνιατρικής δύνανται να χορηγούν συνταγή για εφαρμο¬ 
γή θεραπείας και σε ποσότητα αντίστοιχη με τη δυναμικό¬ 
τητα κάθε μελισσοκομείου, μετο κατάλληλο εγκεκριμένο 
φαρμακευτικό σκεύασμα προς τους αναγραφόμενους 
στις καταστάσεις μελισσοκόμους. Σε κάθε μελισσοκόμο 
δύναται να χορηγείται αριθμημένη συνταγή εις τριπλούν 
(το πρωτότυπο για χρήση από το μελισσοκόμο, ένα αντί¬ 
τυπο για χρήση από το φαρμακείο και ένα αντίτυπο από 
κάθε συνταγή θα παραμένει στο στέλεχος του μπλοκ συ- 
νταγογράφησης). 

Καταληκτική ημερομηνία χορήγησης συνταγών ορίζεται 

η 3.6.2003. Στις δαπάνες αγοράς των μελισσοκομικών 
φαρμάκων περιλαμβάνονται και οι δαπάνες αγοράς των 
κατάλληλων συσκευών χορήγησης τους, εφόσον απαι¬ 
τούνται. 

Χορήγηση συνταγών στους μελισσοκόμους γίνεται και 
χωρίς τη μεσολάβηση των αρμόδιων Δ/νσεων Κτηνιατρι¬ 
κής. Στην περίπτωση αυτή τα Κέντρα Μελισσοκομίας που 
διαθέτουν επόπτη κτηνίατρο, εκτυπώνουν επίσης, σύμ¬ 
φωνα με το Υπόδειγμα 4της παρούσας, τριπλότυπα μπλοκ 
συνταγογράφησης για δική τους χρήση. Οι επόπτες κτη¬ 
νίατροι των Κέντρων Μελισσοκομίας δύνανται να χορη¬ 
γούν σε κάθε μελισσοκόμο από αυτούς που ανήκουν σε 
νομούς που καλύπτουν τα Κέντρα Μελισσοκομίας και το 
επιθυμούν και οι οποίοι αναγράφονται στις θεωρημένες 
από τις Δ/νσεις Κτηνιατρικής καταστάσεις, αριθμημένη 
συνταγή ειςτριπλούν με καταληκτική ημερομηνία την ανα¬ 
γραφόμενη στην προηγούμενη παράγραφο. 

ζ) Οι συμμετέχοντες στο πρόγραμμα μελισσοκόμοι θα 
προμηθεύονται τα συνταγογραφημένα φάρμακα από 
φαρμακεία της επιλογής τους, τα οποία θα εκδίδουν εξο¬ 
φλημένα τιμολόγια αγοράς. Καταληκτική ημερομηνία έκ¬ 
δοσης εξοφλημένων τιμολογίων αγοράς είναι η 3.6.2003. 

η) Μετά την αγορά των μελισσοκομικών φαρμάκων, οι 
μελισσοκόμοι θα προσέρχονται και θα επιδεικνύουν τα 
αγορασθέντα φάρμακα στις αρμόδιες Δ/νσεις Κτηνιατρι¬ 
κής ή στον επόπτη κτηνίατρο των Κέντρων Μελισσοκομίας 
από τα οποία παρέλαβαν τις συνταγές. Οι Δ/νσεις Κτηνια¬ 
τρικής και οι επόπτες κτηνίατροι των Κέντρων Μελισσοκο¬ 
μίας, θα ελέγχουν την αγορά των εν λόγω φαρμάκων, θα 
αποκολλούν το μέρος της συσκευασίας που αναγράφει 
τον αριθμό της παρτίδας και θα το επικολλούν στο αντί¬ 
γραφο της συνταγής που βρίσκεται στο στέλεχος του 
μπλοκ συνταγογράφησης. Ακολούθως οι μελισσοκόμοι 
θα υποβάλλουν το ταχύτερο τα εξοφλημένα πρωτότυπα 
τιμολόγια αγοράς των φαρμάκων απευθείας ή μέσω των 
συνεταιριστικών φορέων των περιοχών τους, στα Κέντρα 
Μελισσοκομίας στα οποία είχαν καταθέσει αίτηση συμμε¬ 
τοχής στο πρόγραμμα, το αργότερο μέχρι 9.6.2003, εκτός 
των περιπτώσεων όπου οι δικαιούχοι είναι υποχρεωμένοι 
από τον ΚΦΒ & Σ να τηρούν πρωτότυπα παραστατικά στο 
αρχείο τους, οπότε υποβάλουν φωτοαντίγραφα των τιμο¬ 
λογίων θεωρημένα από την αρμόδια Δ/νση Κτηνιατρικής. 

ΟιΔ/νσεις Κτηνιατρικής μετά το πέρας της περιόδου συ- 
νταγογράφησης των φαρμάκων αποστέλλουν τα μπλοκ 
συνταγογράφησης στα Κέντρα Μελισσοκομίας από τα 
οποία τα είχαν παραλάβει. 

θ) Τα Κέντρα Μελισσοκομίας διασταυρώνουν τα ανα¬ 
γραφόμενα στα αποσταλέντα από τις Δ/νσεις Κτηνιατρι¬ 
κής μπλοκ συνταγογράφησης, μετά παραληφθέντατιμο¬ 
λόγια αγοράς μελισσοκομικών φαρμάκων και εισάγουν τα 
δεδομένα αγοράς των φαρμάκων στη μηχανογραφική 
εφαρμογή. Ακολούθως εκτυπώνουν καταστάσεις δικαιού¬ 
χων μελισσοκόμων με όλα τα δεδομένα κατά νομαρχιακή 
αυτοδιοίκηση της περιοχής τους. Στις καταστάσεις θα συ- 
μπεριλαμβάνονταιτα ονόματα των μελισσοκόμων που πα¬ 
ρέλαβαν συνταγές και από τις Δ/νσεις Κτηνιατρικής και 
από τα Κέντρα Μελισσοκομίας. Τις παραπάνω καταστά¬ 
σεις, συνοδευόμενες με τα κατά μελισσοκόμο εκδοθέντα 
εξοφλημένα τιμολόγια, αποστέλλουν στην αρμόδια Δ/νση 
Κτηνιατρικής για θεώρηση. Οι Δ/νσεις Κτηνιατρικής μετά 
από τον κατάλληλο έλεγχο, ενημερώνουν τα Κέντρα Με¬ 
λισσοκομίας για τυχόν διορθώσεις. Μετά τις τυχόν διορ¬ 
θώσεις τα Κέντρα Μελισσοκομίας αποστέλλουν τα αρχεία 


με τα τελικά δεδομένα στη Δ/νση Πληροφορικής του 
Υπ.Γεωργίας μέχρι 1.7.2003. Η Δ/νση Πληροφορικής του 
Υπουργείου Γεωργίας επεξεργάζεται τα αναγραφόμενα 
στοιχεία και αποστέλλει κατάσταση στη Δ/νση Υγείας των 
Ζώων του Υπ.Γεωργίας, στην οποία αναγράφεται κατά 
νομό η αξία των φαρμάκων που συνταγογραφήθηκαν. Η 
Δ/νση Υγείας των Ζώων με βάση την ως άνω κατάσταση, 
εισηγείται την έκδοση Απόφασης του Υπ.Γεωργίας για 
τον καθορισμό του ποσοστού επιχορήγησης για την αγο¬ 
ρά των εγκεκριμένων μελισσοκομικών φαρμάκων. Την εν 
λόγω Απόφαση του Υπ.Γεωργίας η Δ/νση Υγείας των Ζώ¬ 
ων διαβιβάζει στα Κέντρα Μελισσοκομίας, στη Δ/νση 
Πληροφορικής του Υπ. Γεωργίας, στη Δ/νση ΔΗΛΙΖΩτου 
ΟΠΕΚΕΠΕ και στις Δ/νσεις Κτηνιατρικής των νομαρχια¬ 
κών αυτοδιοικήσεων το αργότερο μέχρι 5.8.2003. 

ι) Η Δ/νση Πληροφορικής του Υπ.Γεωργίας με βάση το 
καθορισθέν ποσοστό επιχορήγησης και κατόπιν επεξερ¬ 
γασίας, παράγει αναλυτικές καταστάσεις πληρωμής δι¬ 
καιούχων κατά νομαρχιακή αυτοδιοίκηση και τις αποστέλ¬ 
λει στα Κέντρα Μελισσοκομίας για εκτύπωση. Τα Κέντρα 
Μελισσοκομίας εκτυπώνουν σε 4 αντίγραφα αναλυτικές 
καταστάσεις πληρωμής δικαιούχων και δημιουργούν φά- 
κελλο δικαιολογητικώνγια κάθε Δ/νση Κτηνιατρικής μετά 
αναγκαία παραστατικά (αιτήσεις, υπεύθυνες δηλώσεις, 
φωτοαντίγραφα μελισσοκομικών βιβλιαρίων, τιμολόγια 
αγοράς φαρμάκων, συνταγολόγια). Ο φάκελλος αποστέλ- 
λεται στην οικεία Δ/νση Κτηνιατρικής, η οποία θεωρεί την 
ακρίβεια των αναγραφομένων στοιχείων και διαβιβάζει 
στη Δ/νση ΔΗΛΙΖΩ του ΟΠΕΚΕΠΕ 3 αντίγραφα θεωρημέ¬ 
νων αναλυτικών καταστάσεων δικαιούχων, συνταγολόγια 
και τιμολόγια αγοράς φαρμάκων. Τα υπόλοιπα δικαιολο- 
γητικά του φακέλλου και το τέταρτο αντίγραφο της κατά¬ 
στασης δικαιούχων παραμένει στο αρχείο της οικείας 
Δ/νσης Κτηνιατρικής. 

Ολες οι διαβιβάσεις στοιχείων όπου προβλέπεται στις 
επιμέρους παραγράφους της παρούσας, γίνονται μέσω 
του ΜΕϋΝΕΤ. 

ια) Στη συνέχεια η Δ/νση ΔΗΛΙΖΩ του ΟΠΕΚΕΠΕ μετά 
τον έλεγχο των φακέλλων πληρωμής αναγνωρίζει και εκ¬ 
καθαρίζει τη δαπάνη και διαβιβάζει τους φακέλλους στην 
Δ/νση Οικονομικού του ΟΠΕΚΕΠΕ για πληρωμή. Ακολού¬ 
θως η Δ/νση Οικονομικού του ΟΠΕΚΕΠΕ μετά την έκδοση 
εντολής πληρωμής ανά νομό ενημερώνει τη Δ/νση Πληρο¬ 
φορικής του Υπ.Γεωργίας η οποία αποστέλλει στην ΑΤΕ 
τους δικαιούχους προκειμένου να πιστωθούν οι λογαρια¬ 
σμοί τους. 

ιβ) Φωτοαντίγραφα των καταστάσεων, χωρίς τα συνημ¬ 
μένα δικαιολογητικά, υποβάλλονται επίσης στη Δ/νση 
Υγείας των Ζώων 

6. Έλεγχοι 

Η εφαρμογή της παρούσας δράσης εκ μέρους των δι¬ 
καιούχων ελέγχεται με τακτικούς αλλά και έκτακτους δειγ¬ 
ματοληπτικούς επιτόπιους τεχνικούς και οικονομικούς 
ελέγχους διαπίστωσης της ακρίβειας των συμπεριλαμβα¬ 
νομένων στα αιτήματα επιχορήγησης στοιχείων. 

Οι τακτικοί επιτόπιοι έλεγχοι διενεργούνται στα Κέντρα 
Μελισσοκομίας ή και Δ/νσεις Κτηνιατρικής από τριμελείς 
επιτροπές υπαλλήλων των Δ/νσεων Υγείας των Ζώων και 
Ζωικής Παραγωγής & ΑΠΑτου Υπουργείου Γεωργίας των 
κλάδων ΠΕ3 Κτηνιατρικού και ΠΕΙ Γεωπονικού καιτωνπε- 
ριφερειακών υπηρεσιών του Ο ΠΕΚΕΠ Ε των κλάδων Π Ε10 
Οικονομικού ή ΤΕ Γεωπονίας ή ΔΕ Διοικητικού-Λογιστι- 
κού, οριζόμενες με απόφαση του Γ ενικού Γ ραμματέα του 

Υπουργείου Γεωργίας, κατόπιν εισήγησης της Δ/νσης 
Υγείας των Ζώων. 

Οι ως άνω οριζόμενες επιτροπές τακτικού ελέγχου σε 
κάθε επιτόπια μετάβαση ελέγχου, αξιολογούν την εκτέλε¬ 
ση της δράσης, βεβαιώνουν την επιλεξιμότητα των δαπα¬ 
νών σύμφωνα με τα ελεγχόμενα δικαιολογητικά και συ¬ 
ντάσσουν πρακτικό τεχνικού και οικονομικού ελέγχου 
εκτέλεσης της δράσης σύμφωνα με το συνημμένο Υπό¬ 
δειγμα 3. 

Οι έκτακτοι δειγματοληπτικοί έλεγχοι διενεργούνται στα 
Κέντρα Μελισσοκομίας ή και Δ/νσεις Κτηνιατρικής από 
τριμελείς Επιτροπές, οριζόμενες με απόφαση Υπουργού 
Γεωργίας από υπαλλήλους των Δ/νσεων Υγείας των Ζώων 
και Ζωικής Παραγωγής & ΑΠΑ του Υπουργείου Γ εωργίας 
των κλάδων ΠΕΙ Γεωπονικού και ΠΕ3 Κτηνιατρικού και 
των περιφερειακών υπηρεσιών του ΟΠΕΚΕΠΕ των κλά¬ 
δων ΠΕΙ 0 Οικονομικού ή ΤΕ Γεωπονίας ή ΔΕ Διοικητικού- 
Λογιστικού κατόπιν εισήγησης της Δ/νσης Ζωικής Παρα¬ 
γωγής & ΑΠΑ. 

Οι ως άνω οριζόμενες επιτροπές δειγματοληπτικού 
ελέγχου σε κάθε επιτόπια μετάβαση, αξιολογούντην εκτέ¬ 
λεση της δράσης, βεβαιώνουν την επιλεξιμότητα των δα¬ 
πανών σύμφωνα με τα ελεγχόμενα δικαιολογητικά και συ¬ 
ντάσσουν πρακτικό τεχνικού και οικονομικού ελέγχου 
εκτέλεσης της δράσης σύμφωνα με το συνημμένο Υπό¬ 
δειγμα 3. 

Κατά τον τακτικό ή έκτακτο δειγματοληπτικό έλεγχο, πα- 
ρίσταται και ο υπεύθυνος επόπτης του ελεγχόμενου Κέ¬ 
ντρου Μελισσοκομίας ή ο Δ/ντής της ελεγχόμενης Δ/νσης 
Κτηνιατρικής, οι οποίοι προσυπογράφουν και το σχετικό 
πρακτικό και λαμβάνουν αντίγραφο αυτού. Σε περίπτωση 
διαφωνίας με τις διατυπούμενες στο πρακτικό διαπιστώ¬ 
σεις της επιτροπής, έχουν δικαίωμα να υποβάλουν εντός 
5 εργασίμων ημερών σχετική ένσταση στη Δ/νση Ζωικής 
Παραγωγής & ΑΠΑ, για επανέλεγχο από την τριμελή επι¬ 
τροπή της παραγρ. 1 του κεφαλαίου των ΓΕΝΙΚΩΝ. 

7. Τρόπος πληρωμής 

Οι δικαιούχοιτου σημείου 2της παρούσας οι οποίοι συμ¬ 
μετέχουν στο πρόγραμμα καταπολέμησης της βαρρόα 
επιχορηγούνται για την αγορά εγκεκριμένων φαρμακευτι¬ 
κών σκευασμάτων και σε ποσοστό επί της αξίας αγοράς 
του σκευάσματος που θα ορισθεί με την Υπ. απόφαση της 
παραγράφου 5Θ της παρούσας. 

Μετά την έκδοση της σχετικής απόφασης της παραγρά¬ 
φου 5Θ της παρούσας, την αναγνώριση και εκκαθάριση 
των δαπανών απάτη Δ/νση ΔΗΛΙΖΩτου ΟΠΕΚΕΠΕ, η πλη¬ 
ρωμή γίνεται εφ'άπαξ από την Δ/νση Οικονομικού του 
ΟΠΕΚΕΠΕ, η οποία εκδίδει τη σχετική εντολή πληρωμής 
κατά νομό και ενημερώνει σχετικά τη Δ/νση Πληροφορι¬ 
κής του Υπ.Γεωργίας. Η Δ/νση Πληροφορικής του Υπ.Γε¬ 
ωργίας ακολούθως αποστέλλει στην ΑΤΕ τους δικαιού¬ 
χους για πίστωση των λογαριασμών τους. Τα σχετικά απο¬ 
δεικτικά πληρωμής των δικαιούχων (θχίΓαίΙε Τραπέζης), 
διαβιβάζονται με ευθύνη του αντίστοιχου υποκαταστήμα¬ 
τος Τραπέζης στη Δ/νση ΔΗΛΙΖΩ του ΟΠΕΚΕΠΕ, για συ¬ 
μπλήρωση των σχετικών φακέλων και έλεγχο των πληρω¬ 
μών. 

8. Δικαιολογητικά πληρωμής. 

α) Διαβιβαστικό έγγραφο της Δ/νσης Κτηνιατρικής προς 
τον ΟΠΕΚΕΠΕ (Δ/νση ΔΗΛΙΖΩ). 

β)Θεωρημένες από τις αρμόδιες Δ/νσεις Κτηνιατρικής 


αναλυτικές καταστάσεις πληρωμής εις τριπλούν ανά δι¬ 
καιούχο συμμετέχοντα στο πρόγραμμα, μαζί με τα πρωτό¬ 
τυπα παραστατικά πληρωμής (εξοφλημένα συνταγολό¬ 
για, τιμολόγια αγοράς φαρμάκων). 

Τα παραπάνω υποβάλλονται το αργότερο μέχρι 15.9. 
2003 στη Δ/νση ΔΗΛΙΖΩ του ΟΠΕΚΕΠΕ για πληρωμή. 

Αντίγραφα των παραπάνω δικαιολογητικών διατηρού¬ 
νται σε κάθε Δ/νση Κτηνιατρικής. 

Κάθε τιμολόγιο που υποβάλλεται από τους δικαιούχους 
σύμφωνα με τα οριζόμενα στην παρ. 5η πρέπει να φέρει 
σφραγίδα ότι η δραστηριότητα έχει επιδοτηθεί στα πλαί¬ 
σια του Καν. (Ε.Κ) 1221/97. 

ΓΕΝΙΚΑ 

1. Συστήνεται μόνιμη Επιτροπή παρακολούθησης - αξιο¬ 
λόγησης και ελέγχου της δράσης αποτελούμενη από: 

• το Γενικό Διευθυντή Ζωικής Παραγωγής, με αναπλη¬ 
ρωτή τον Διευθυντή Ζωικής Παραγωγής & ΑΠΑ. 

• το Γ ενικό Διευθυντή Κτηνιατρικής με αναπληρωτή τον 
Διευθυντή Υγείας των Ζώων. 

• το Γενικό Διευθυντή του ΟΠΕΚΕΠΕ, με αναπληρωτή 
τον Διευθυντή ΟΑΒΙΠτου ΟΠΕΚΕΠΕ. 

Έργο της Επιτροπής, είναι τόσο η διαπίστωση της πο¬ 
ρείας υλοποίησης της δράσης όσο και η επιτόπια εξέταση 
ενστάσεων, όπου προβλέπεται. 

Η Επιτροπή συνέρχεται όποτε παρίσταται ανάγκη, μετά 
από πρόσκληση του Προέδρου της. 

2. Τα Κέντρα Μελισσοκομίας και οι Δ/νσεις Κτηνιατρικής 
υποχρεούνται να διατηρούν επί 5 έτη αντίγραφα όλων των 
δικαιολογητικών για τη δράση σε ειδικό φάκελλο. Ο παρα¬ 
πάνω ειδικός φάκελλος είναι ανά πάσα στιγμή στην διάθε¬ 
ση των αρμόδιων Κοινοτικών και εθνικών οργάνων για την 
πραγματοποίηση των σχετικών ελέγχων. 

3. Σε περιπτώσεις συνεχιζόμενων προγραμμάτων επιχο¬ 
ρηγήσεων, που για οποιαδήποτε λόγο δεν εγκριθεί η συ¬ 
νέχισή τους από την Ευρωπαϊκή Επιτροπή, το Υπ. Γεωρ¬ 
γίας δεν αναλαμβάνει υποχρέωση κάλυψης των περαιτέ¬ 
ρω εξόδων τους. 

4. Ο ΦΠΑ δεν αποτελεί επιλέξιμη δαπάνη παρά μόνο εάν 
δεν ανακτάται. Σε αυτήν την περίπτωση απαιτείται σχετική 
βεβαίωση αρμόδιας αρχής η οποία θα συμπεριληφθεί 
στην σχετική πρόταση του φορέα καθώς και στα δικαιολο- 
γητικά πληρωμής του. 

5. Προκειμένου οι δαπάνες της δράσης να ενισχυθούν 
με βάση την παρούσα, τα δικαιολογητικά πληρωμής πρέ¬ 
πει να έχουν διαβιβασθεί στον ΟΠΕΚΕΠΕ μέχρι 15.9.2003. 

6. Οι πιστώσεις θα βαρύνουν κατά 50% τον τακτικό προ¬ 
ϋπολογισμό, και κατά 50% το ΕΓΤΠΕ, Τμήμα Εγγυήσεων. 
Σχετική αναγραφή θα υπάρχει και στην κατάσταση ανα¬ 
γνώρισης - εκκαθάρισης δαπανών. 

7. Οι Δ/νσεις Ζωικής Παραγωγής & ΑΠΑ και Υγείας των 
Ζώων του Υπ.Γεωργίας και ο ΟΠΕΚΕΠΕ, παρέχουν στους 
δικαιούχους και στα Κέντρα Μελισσοκομίας κάθε πληρο¬ 
φορία για την υλοποίηση της παρούσας, σχετικά μετά θέ¬ 
ματα αρμοδιότητάς τους. 

8. Το συνημμένο Παράρτημα Υποδειγμάτων αποτελεί 
αναπόσπαστο μέροςτης παρούσας. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 7 Μαρτίου 2003 

Ο ΥΠΟΥΡΓΟΣ 

ΓΙΩΡΓΟΣ ΔΡΥΣ 

ΥΠΟΔΕΙΓΜΑ 1 

ΑΙΤΗΣΗ 

Για τη συμμετοχή στο πρόγραμμα καταπολέμησης της βαρροϊκής ακαρίασης κατά την περίοδο 1/9/02 έως 31/8/03. 

ΠΡΟΣ 

ΜΕΛΙΣΣΟΚΟΜΙΚΟ ΚΕΝΤΡΟ 


ΗΜΕΡΟΜΗΝΙΑ 
ΑΡΙΘΜ. ΠΡΩΤ. 


ΝΟΜΟΣ. 

ΔΗΜΟΣ / ΚΟΙΝΟΤΗΤΑ . 
ΜΟΝΙΜΗΣ ΚΑΤΟΙΚΙΑΣ 


ΤΑΧ. Δ/ΝΣΗ 


ΤΗΛΕΦΩΝΟ 


ΑΡΙΘΜ ΜΕΛ/ΚΟΥ ΒΙΒΛΙΑΡΙΟΥ 

ΕΠΩΝΥΜΟ. 

ΔΕΛΤ. ΤΑΥΤΟΤΗΤΑΣ 
ΑΦΜ 

ΑΡΙΘΜ. ΛΟΓΑΡΙΑΣΜΟΥ 


ΟΝΟΜΑ 


.ΠΑΤΡ/ΜΟ. 

ΕΚΔ ΑΡΧΗ. 

ΔΟΥ . 

ΑΤΕ υποκ. 


Είμαι κάτοχος |Ι_I 

εγκεκριμέΝων μελισσοκομικών 


] κυψελών ή μελισσοσμηνών και παρακαλώ να μου εγκρίνετε την επιδότηση 
φαρμάκων για την καταπολέμηση της βαρροϊκής ακαρίασης. 


των 


Προμήθεια συνταγής από Δ/νση Κτηνιατρικής 


ή από Μελισσοκομικό Κέντρο 


Συνημμένο I. Φωτοαντίγραφο θεωρημένου Μελισσοκομικού βιβλιαρίου. ^ 

2. Φωτοαντίγραφο της πρώτης σελίδας του τραπεζικού λογαριασμού, 

3. Φωτοαντίγραφο του ΕI της πιο πρόσφατης φορολογικής δήλωσης. 

4. Βεβαίωση από την οικεία Δ.Ο.Υ. ως προς το καθεστώς Φ.Π.Α. για όσους τον ανακτούν. 

5. Υπεύθυνη δήλιυση του Ν.1599/86 ότι: 

- η συγκεκριμένη δράση δεν ενισχύεται από άλλη πηγή. 

- ο μελισσοκόμος θα προμηθευτεί επιδοτούμενη συνταγή 
αποκλειστικά από το συγκεκριμένο Κέντρο Μελισσοκομίας ή από 
συγκεκριμένη Δ/νση Κτηνιατρικής που βρίσκεται στην περιοχή 
ευθύνης του Κέντρου Μελισσοκομίας. 


Ο ΑΪΤΩΝ 


8 

ΥΠΟΔΕΙΓΜΑ Νο 2 

Τύπος μπλοκ συνταγογράφησης για τα συνταγογραφούμενα εγκεκριμένα μελισσοκομικά φάρμακα 

για χρήση από τις Δ/νσεις Κτηνιατρικής 


Ν/Α. Αριθμός συνταγής. 

Δ/ΝΣΗ ΚΤΗΝΙΑΤΡΙΚΗΣ Ημερομηνία././ 

ΑΓΡ.ΚΤΗΝΙΑΤΡΕΙΟ. 

Δ/ΝΣΗ:. 

Πληρ.:. 

Τηλ:. 


ΕΠΙΔΟΤΟΥΜΕΝΗ ΣΥΝΤΑΓΗ ΓΙΑ ΒΑΡΡΟΪΚΗ ΑΚΑΡΙΑΣΗ 


Ονοματεπώνυμο 

μελισσοκόμου. 

Κτηνιατρικός Διακριτικός 

Αριθμός. 

Αριθμός μελισσοκομικού 

βιβλιαρίου. 

Εδρα. 

Αριθμός 

μελισσοσμηνών. 

Σκεύασμα. 

Ποσότητα. 

Οδηγίες 

χρήσης:. 

Χρόνος 

αναμονής. 


Ο ΚΤΗΝΙΑΤΡΟΣ 


(Σφραγίδα υπηρεσίας- 
υπογραφή κτηνιάτρου) 

ΥΠΟΔΕΙΓΜΑ Νο 3 


ΠΡΑΚΤΙΚΟ ΤΕΧΝΙΚΟΥ - ΟΙΚΟΝΟΜΙΚΟΥ ΕΛΕΓΧΟΥ 


Σήμερα την.οι κάτωθι υπογεγραμμένοι: 

1 . 

2. 

3. 


που αποτελούμε επιτροπή ελέγχου σύμφωνα με την με 

αριθ.απόφαση Γενικού Γραμματέα - Υπουργού Γεωργίας για τη 


δράση I Β του προγράμματος βελτίωσης της παραγωγής και εμπορίας μελιού έτους 2003. 
πραγματοποιήσαμε επιτόπιο τεχνικό και οικονομικό έλεγχο στην έδρα του Κέντρου 

Μελισσοκομίας.και βεβαιώνουμε ότι για την επιλέξιμη δαπάνη για 

την υλοποίηση της δράσης I Α (καταπολέμηση της βαρρόας) έχουν εκδοθεί εξοφλημένα τιμολόγια και 
όλα τα απαιτούμενα λοιπά παραστατικά. 

Ολες οι παραπάνω ενέργειες και προμήθειες πραγματοποιήθηκαν σύμφωνα με τις με 

α Ρ^Θ.αποφάσεις 

Υπ.Γεωργίας. 

Παρατηρήσεις:. 


Ο επόπτης 

του Κέντρου Μελισσοκομίας 


Η Επιτροπή 


1 . 

2 . 


3 . 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΔΕΙΓΜΑ Νο 4 

Τύπος μπλοκ συνταγογράφησης για τα συνταγογραφούμενα εγκεκριμένα μελισσοκομικά φάρμακα 

για χρήση από το Κέντρο Μελισσοκομίας 


Κέντρο Μελισσοκομίας 

Δ/ΝΣΗ:. 

Πληρ.:. 

Τηλ:. 


Αριθμός συνταγής. 

Ημερομηνία././ 


ΕΠΙΔΟΤΟΥΜΕΝΗ ΣΥΝΤΑΓΗ ΓΙΑ ΒΑΡΡΟΪΚΗ ΑΚΑΡΙΑΣΗ 


Ονο ματεπώνυ μο 

μελισσο κόμου. 

Κτηνιατρικός Διακριτικός 

Αριθμός. 

Αριθμός μελισσοκομικού 

βιβλιαρίου. 

Εδρα.Νομός 

Αριθμός 

μελισσοσμηνών. 

Σκεύασμα. 

Ποσότητα. 

Οδηγίες 

χρήσης:. 

Χρόνος 

αναμονής. 


Ο ΚΤΗΝΙΑΤΡΟΣ ΤΟΥ Κ.Μ 


(υπογραφή κτηνιάτρου) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















